evh
                                       udskrift
                                           af
                        sø- & handelsrettens dombog
                                      ____________
                                       kendelse
afsagt den 2. december 2015
b-68-15
s aps under konkurs
(advokat nete weber)
mod
x
(advokat birger lennart hagstrøm)
indledning og påstande
denne sag drejer sig om konkurskarantæne i tilknytning til behandling af konkursboet efter
s aps.
kurator har nedlagt påstand om, at x pålægges konkurskarantæne i tre år.
x har nedlagt påstand om frifindelse.
                                                    -2-
oplysninger i sagen
s aps er stiftet den 12. maj 2010 af p1 med en selskabskapital på 80.000 kr. x, der var p1s da-
værende ægtefælle, har siden stiftelsen og frem til den 23. september 2013 været registreret
som direktør i selskabet. fra den 23. september 2013 og frem til den 9. september 2014 var p2
registreret som selskabets direktør. selskabets formål var at udøve rengøringsvirksomhed.
det fremgår af selskabets r75, at der i 2013 kun foretaget momsangivelser for de første to
kvartaler. salgsmoms blev angivet med 223.406 kr. og købsmoms blev angivet med 186.894
kr., svarende til et positivt tilsvar på kr. 36.512. der foreligger ikke oplysninger om, hvorvidt
der blev foretaget angivelser for 2014.
pr. 1. oktober 2013 overdrog p1 selskabet til p2. af overdragelsesaftalen fremgår, at købe-
summen er fastsat til 0 kr., og at p1 køber selskabets range rover ud af selskabet for 200.000
kr.
ved afgørelse af 23. juli 2014 traf skat afgørelse om ændring af selskabets moms. det frem-
går af afgørelsen blandt andet:
       ”vi har bedt om at se selskabets regnskabsmateriale, og vi har gennemgået den moms, i har an-
       givet for perioden 1. januar 2011 – 31. december 2012.
       skat kan ikke godkende fradrag for moms af fakturaer angiveligt udstedt af selskab1, sel-
       skab2 og firma1 for foråret 2011 på i alt 871.345 ir.
       for foråret 2012 kan skat ligeledes ikke godkende fradrag for moms af fakturaer angiveligt
       udstedt af selskab1, selskab3 og selskab2 på i alt 755.602 kr.
       skat anser ikke, at fakturaerne kan anvendes som dokumentation for momsfradrag efter
       momslovens § 37, stk. 2, nr. 1, idet det ikke kan dokumenteres, at de på fakturaerne anførte
       ydelser er leveret af disse virksomheder.
       skat anser de fremviste fakturaer fra disse virksomheder for fiktive.
       subsidiært er det skats opfattelse, at selskabet vidste eller burde vide, at de ved køb fra oven-
       stående virksomheder deltog i transaktioner, der var led i momssvindel.
                                                      -3-
      resultatet er, at selskabet skal betale henholdsvis 871.345 kr. mere i moms for året 2011 og
      755.602 kr. mere i moms for året 2012.
      ...
      1. moms
      1.1. de faktiske forhold
      s aps har udført hovedparten af sine rengørings- og opvaskeopgaver for selskab4.
      arbejdet er udført dels med egne ansatte, x og dels ved hjælp fra underleverandører.
      …
      1.4. skats bemærkninger og begrundelse
      skat har i breve af den 23. oktober 2013 og i rykkerskrivelse af den 6. december 2013 anmodet
      selskabet om at fremsende dokumentation for udgiften til fremmed arbejde henholdsvis
      3.485.383 kr. i året 2011 og 3.022.408 kr. i året 2012.
      skat har tidligere modtaget samtlige udgiftsbilag på fremmed arbejde, men har som doku-
      mentation for de fakturerede ydelser – antal arbejdstimer anmodet om underbilag til fakturaer-
      ne, kopi af underbilag, såsom arbejdssedler/timesedler samt oplysning om, hvor de pågælden-
      de arbejder er udført.
      materialet er ikke modtaget i skat.
      …
      konklusion:
      skat kan ikke godkende fradrag for moms af fakturaerne angiveligt udstedt af virksomheder-
      ne firma1, selskab2, selskab1 og selskab3-
      når der henses til det forhold, at
            selskabet ikke kan dokumentere, hvor det af underleverandørerne fakturerede arbejde
             fysisk er udført
            s aps ikke med arbejdssedler, timesedler eller andet kan dokumentere eller sandsynlig-
             gøre, hvor mange timer der rent faktisk er anvendt på en given opgave eller hvilke per-
             soner, der har udført opgaven
            at fakturaer udskrevet af flere af hinanden på papiret uafhængige underleverandører
             stort set har identisk fakturalayout …
            samarbejdsaftalerne er standardformular som er udfyldt forkert …
      finder skat, at der er en række faktorer, der rejser tvivl om fakturaernes realitet, hvorfor der
      nægtes fradrag for den indgående afgift jævnfør momslovens § 37, stk., nr. 1, idet det ikke er
      godtgjort at indkøb af fremmed arbejdskraft er leveret til s aps uagtet betaling af fakturaerne
      har fundet sted.”
erhvervsstyrelsen traf den 20. august 2014 beslutning om tvangsopløsning af selskabet, og
den 9. september 2014 blev advokat nete weber udnævnt som likvidator. på dennes an-
modning blev selskabet den … 2014 taget under konkursbehandling, og likvidator blev sam-
tidig udpeget som kurator i konkursboet.
                                                       -4-
skifteretten har den 4. februar 2015 taget kurators indstilling om at indlede konkurskarantæ-
nesag mod x til følge.
det fremgår af konkursboets gældbog, at der er anmeldt simple krav for ca. 1,8 mio. kr.,
hvoraf skat har anmeldt for ca. 1,65 mio. kr.
om sagens omstændigheder i øvrigt fremgår af kurators processkrift blandt andet:
      ”1. selskabet:
      … over for erhvervsstyrelsen blev den 17. maj 2010 afgivet erklæring om, at selskabets kapital
      var indbetalt på en bankkonto, men identiteten af den person, der afgav erklæringen, har ikke
      kunnet fastslås. det er ikke afklaret, om kapitalen blev stillet til rådighed for selskabet ved stif-
      telsen, og/eller hvordan der blev disponeret herover.
      …
      årsrapporten for 2010 blev ifølge sit indhold godkendt på selskabets ordinære generalforsam-
      ling den 31. maj 2011. årsregnskabet var ikke revideret, men udarbejdet med assistance til op-
      stilling, ydet af bille & buch-andersen, registreret revisionsaktieselskab, frr, v/ reg. revisor
      peter holm. om den ydede bistand blev anført:
          ”vi har tilrettelagt og udført vort arbejde i overensstemmelse med danske revisionsstandard
          for assistance med regnskabsopstilling. vi har ikke revideret eller udført gennemgang af års-
          regnskabet og udtrykker derfor ikke nogen grad af sikkerhed derom.
          supplerende oplysninger vedrørende andre forhold
          selskabet har i strid med lov om aktie- og anpartsselskaber § 210 ydet lån til selskabets ho-
          vedanpartshaver.”
      ifølge resultatopgørelsen for 2010 havde selskabet haft et bruttoresultat på kr. 157.112, hvori fo-
      retoges fradrag for personaleomkostninger (kr. 66.132), finansielle omkostninger (kr. 300 (net-
      to)) og skat af årets resultat (kr. 22.650), svarende til et positivt resultat på kr. 68.030.
      selskabets aktiver sammensatte sig ifølge balancen af tilgodehavender fra salg og tjenesteydel-
      ser (kr. 227.948), krav mod virksomhedsdeltagere og ledelse (kr. 17.162) og likvide beholdninger
      (kr. 219.135), svarende til bogførte aktiver for kr. 464.245.
      ifølge balancen pr. 31. december 2010 havde selskabet forpligtelser over for kreditorer for kr.
      316.215 og dermed en positiv egenkapital på kr. 148.030.
      årsrapporten for 2011 blev ifølge sit indhold godkendt på selskabets ordinære generalforsam-
      ling den 15. juni 2012. årsregnskabet var ikke revideret, men blev aflagt på brevpapir fra revi-
      sionsfirmaet p3, statsautoriserede revisorer aps.
                                                -5-
ifølge resultatopgørelsen for 2011 havde selskabet haft et bruttoresultat på kr. 198.174, hvori fo-
retoges fradrag for eksterne omkostninger (kr. 117.392), afskrivninger (kr. 12.000), tillæg for fi-
nansielle indtægter (kr. 68) og fradrag for skat af årets resultat (kr. 16.864), svarende til et posi-
tivt resultat på kr. 51.985.
det følger af specifikationerne til årsregnskabet for 2011, at selskabet havde haft en omsætning
på kr. 3.806.300, afholdt udgifter til underleverandører for kr. 3.485.383, havde haft personale-
omkostninger for kr. 122.743 og andre eksterne udgifter, herunder leje, kontorhold, autodrift
m.m., for kr. 117.392.
selskabets aktiver sammensatte sig ifølge balancen af en varevogn (kr. 48.000), udestående for-
dringer (kr. 245.644) og likvide beholdninger (kr. 63.988), svarende til aktiver for kr. 357.632. af
specifikationerne fremgår, at bilen havde en anskaffelsessum på kr. 60.000. der er ikke specifi-
kationer vedrørende øvrige poster, men det kan konstateres, at selskabets udestående fordrin-
ger reelt ikke havde ændret sig fra 31. december 2010 til 31. december 2011.
ifølge balancen pr. 31. december 2011 havde selskabet forpligtelser over for kreditorer for kr.
157.617 og dermed en positiv egenkapital på kr. 200.015.
årsrapporten for 2012 blev ifølge sit indhold godkendt på selskabets generalforsamling den 21.
maj 2013. årsregnskabet for 2012 var ikke revideret, men blev aflagt på brevpapir fra revisions-
firmaet p3, statsautoriserede revisorer aps.
ifølge resultatopgørelsen for 2012 havde selskabet haft en bruttofortjeneste på kr. 195.987, hvori
foretoges fradrag for personaleomkostninger (kr. 122.973), af- og nedskrivninger (kr. 70.000) og
finansielle omkostninger (kr. 746 (netto)), hvorefter det positive resultat var opgjort til kr. 2.268.
det følger af specifikationerne til årsregnskabet for 2012, at selskabet havde haft en omsætning
på kr. 3.353.573, afholdt udgifter til underleverandører for kr. 3.022.408, havde haft personale-
omkostninger for kr. 122.973 og andre eksterne udgifter, herunder leje, kontorhold, autodrift
m.m., for kr. 135.177.
selskabets aktiver sammensatte sig ifølge balancen pr. 31. december 2012 af produktionsanlæg
og maskiner (kr. 268.000), andre tilgodehavender (kr. 171.650) og likvide beholdninger (kr.
6.140), svarende til aktiver for bogførte værdier på kr. 445.790. ifølge specifikationerne havde
selskabet haft tilgang af en varevogn til en anskaffelsessum på kr. 290.000.
selskabet havde ifølge balancen pr. 31. december 2012 forpligtelser over for kreditorer på
252.080, men der var med modsat fortegn medtaget oplysninger om kortfristet del af langfriste-
de forpligtelser (kr. 3.573) og et tilgodehavende vedrørende selskabsskat (kr. 5.000), svarende
til, at selskabets forpligtelser over for kreditorer var oplyst til kr. 243.507. selskabet havde ikke
langfristede forpligtelser. selskabets positive egenkapital var opgjort til kr. 202.283.
fra revisionsfirmaet p3, statsautoriserede revisorer aps har konkursboet modtaget udskrifter
af resultatopgørelser for 2011 og 2012. den tidligere revisor har endvidere udleveret skattemæs-
sige specifikationer for 2011 og 2012. udskrifter af bogføringen for 2012 er modtaget fra sel-
skab5, hvortil skal bemærkes, at selskabet var registreret med hjemsted hos den nævnte virk-
somhed til 13. december 2013.
                                                 -6-
regnskabsbilag for 2010-2012 er ikke udleveret. udskrifter af bogføring, råbalancer og/eller
regnskabsbilag er ikke udleveret for perioden efter 1. januar 2013. det er uafklaret, om bogfø-
ring måtte være foretaget for denne periode, og/eller hvor sådan materiale måtte bero.
for 2010 foretoges angivelser af momstilsvar for 3 kvartaler. salgsmoms blev angivet med kr.
612.076, medens købsmoms blev angivet med kr. 560.894, svarende til positive tilsvar på kr.
51.184.
…
for selskabet blev pr. 12. maj 2010 oprettet en bankkonto i sparekassen sjælland, hvorpå var
posteringer til 13. december 2013, hvor saldoen, kr. 2.558,77, blev overført til en anden bankkon-
to. kontohaver for den nævnte konto er ikke identificeret.
konkursboet har foreløbigt modtaget posteringsoversigter for perioden fra september 2012 til
13. december 2013 …
af posteringerne kan konstateres, at der pr. 7. januar 2013 foretoges betaling af faktura 138 af
kr. 236.062,50, hvilken ifølge bogføringen var udstedt i 2012. betaling blev foretaget fra ”fir-
ma2”, der formentligt kan identificeres til selskab4, cvr-nr. ... x er registreret som direktør for
det nævnte selskab.
i perioden fra 8. januar 2013 til 4. september 2013 modtog selskabet yderligere kr. 1.456.062,50
fra ”firma2”, svarende til betalinger fra det nævnte selskab for samlet kr. 1.692.125 i 2013. der
kan ikke konstateres betalinger fra andre parter.
om debiteringerne kan konstateres, at der blev foretaget betalinger til ”selskab2”, ”selskab6”,
”firma3”, ”selskab7”, ”selskab8” og ”firma4”. de nævnte må anses at have været brugt som
”underleverandører” på samme vis som de ovenfor nævnte parter var angivet som ”underleve-
randører” i 2011 og 2012. det kan ikke konstateres, hvilke ydelser de nævnte virksomheder
skulle have leveret.
i tilknytning hertil skal det bemærkes, at selskab2, cvr-nr. …, blev erklæret konkurs den …
2013. selskab6, cvr-nr. …, blev erklæret konkurs den … 2014. selskab7, cvr-nr. …, blev er-
klæret konkurs den … 2014.
til selskab6, nu under konkurs, blev pr. 5. april 2013 overført kr. 157.500 og pr. 25. april 2013
overført kr. 70.000, eller i alt kr. 227.500. skat har gennemført kontrol af transaktioner i regi af
selskab6, nu under konkurs, vedrørende perioden fra 13. juli 2012 til 31. marts 2013. kontrollen
resulterede i en afgørelse af 3. juli 2013, hvor det nævnte selskab blev efteropkrævet kr.
1.344.341 i moms, da der blev nægtet fradrag for købsmoms fra 7 virksomheder.
til selskab7, nu under konkurs, blev pr. 4. juni 2013 overført kr. 51.712,50, pr. 7. juni 2013 kr.
80.000 og pr. 12. juni 2013 kr. 42.500, eller i alt kr. 174.212,50. om de nævnte betalinger var angi-
vet, at de blev foretaget til udligning af fakturaer, men selskab7, nu under konkurs, var ikke re-
gistreret i medfør af momsloven, svarende til, at der i regi af det nævnte selskab må anses at
have været drift af uregistreret virksomhed. skat har oplyst, at kontrolmæssige tiltag er
iværksat angående selskab7, nu under konkurs.
som ovenfor nævnt sammensatte selskabets aktiver sig ifølge balancen pr. 31. december 2012 af
”produktionsanlæg og maskiner” (kr. 268.000), andre tilgodehavender (kr. 171.650) og likvide
beholdninger (kr. 6.140), svarende til aktiver for bogførte værdier på kr. 445.790.
                                                    -7-
     ifølge specifikationerne for 2011 havde selskabet haft tilgang af en varevogn til en anskaffelses-
     sum på kr. 60.000, hvilken efter afskrivninger var medtaget i balancen pr. 31. december 2011 til
     en værdi på kr. 48.000.
     ifølge specifikationerne for 2012 havde selskabet haft tilgang af en varevogn til en anskaffelses-
     sum på kr. 290.000, svarende til anskaffelsessummer for de 2 biler på kr. 350.000. efter afskriv-
     ninger på begge biler for 2011 og 2012 på samlet kr. 82.000, var bilerne medtaget i balancen pr.
     31. december 2012 til værdier på samlet kr. 268.000.
     af bogføringen for 2012 fremgår, at der pr. 5. marts 2012, 7. marts 2012 og 30. marts 2012 fore-
     toges betalinger af samlet kr. 290.000 med angivelse af, at betalingerne vedrørte køb af en range
     rover. selskabet blev imidlertid ikke registreret som ejer af en varevogn i 2011 eller af en range
     rover i 2012.
     det kan ikke konstateres af de oplysninger, som konkursboet har rådighed over på hvilket
     grundlag, der foretoges registrering af køb af biler for kr. 60.000, henholdsvis kr. 290.000.”
     …
     omstændighederne ved ophør af aktiviteter i regi af selskabet er ikke p.t. belyste, men det kan
     konstateres, at selskabet blev efterladt tømt, men med betydelige forpligtelser. ved driften blev
     forpligtelser væsentligt tilsidesat over for skat, hvortil skal bemærkes, at selskabet i den sene-
     ste periode synes at være holdt i live, uagtet at dette ikke kunne opfylde sine forpligtelser. ud-
     skrift af gældbogen fremlægges …
videre fremgår af kurators replik blandt andet:
     ”det følger …af [de skattemæssige specifikationer til årsrapporterne for hhv. 2011 og 2012], at
     selskabet i regnskabsåret 2011 havde tilgang af en varevogn, der var købt for kr. 60.000, og at
     selskabet i regnskabsåret 2012, havde tilgang af yderligere en varevogn, der var købt for kr.
     290.000. specifikationerne indeholder ingen nærmere oplysninger til identifikation af de nævnte
     biler.
     det bemærkes, at x har godkendt årsrapporterne for 2011 og 2012.”
forklaringer
x har forklaret, at s aps skulle have været et holdingselskab for et andet selskabet, som ko-
nen havde drevet i 5 år. det endte dog med, at s aps fungerede som et driftsselskab. det var
hans ægtefælle, der havde midlerne til at stifte og drifte selskabet.
                                                -8-
selskabet havde en kunde, som selskabet servicerede ved hjælp af underleverandører. han
var meget omhyggelig med at kontrollere, at underleverandørerne overholdt deres forplig-
telser over for skat mv.
2-3 måneder før han udtrådte som direktør, blev han kontaktet af skat, der ville se diverse
materialer vedrørende selskabet, herunder fakturaer. han sørgede for, at det ønskede mate-
riale blev sendt til skat og hørte herefter ikke yderligere fra dem. han gik derfor ud fra, at
alt var ok. p2 kontaktede ham ikke efterfølgende vedrørende henvendelser fra skat.
selskabet købte i 2011 en lincoln navigator i jylland for 60.000 kr., hvilket var uden afgift.
bilen blev registreret i sverige i hans navn; dels af afgiftsmæssige årsager, og dels da det var
ham som direktør, der brugte den til transport til og fra arbejde. hans ægtefælle havde en
range rover, der var indregistreret i hendes navn, også i sverige. hun havde købt bilen for
400.000 kr. hun solgte bilen til selskabet og fik lincoln’en ud. der blev byttet biler. range
roveren blev, da selskabet overtog ejerskabet, indregistreret i hans navn. hans ægtefælle,
der med overdragelsen af selskabet købte range roveren ud af selskabet, solgte den kort tid
efter overdragelsen for 230.000 skr. bilen blev solgt til en bilforhandler. det er forkert, at der
optræder 2 biler i årsregnskabet for 2012.
det var revisor, der udarbejdede overdragelsesaftalen. selskabets værdi var 200.000 kr. vær-
dien lå i bilen. han ved ikke, om p2 betalte de 200.000 kr. han solgte selskabet, da arbejdet
var gået ned. p2 var interesseret i at overtage selskabet, da hun havde en stor kontrakt på
hånden med et hotel. han har ikke indgået aftaler med telia. han kom i kontakt med p2
gennem sin revisor. han ved, at p2 er fra italien.
vedrørende bogføringen indgik selskabet en aftale med dataservice om bogføring for sel-
skabet. det kan godt være, at de har videresendt opgaver til p3, men han har ikke haft kon-
takt med vedkommende. hans eneste kontakt vedrørende bogføringen var dataservice. p2
fik alle papirer i forbindelse med overdragelsen af selskabet.
argumentation
                                                       -9-
kurator har i det væsentlige procederet i overensstemmelse med påstandsdokumentet af 9.
oktober 2015, hvoraf fremgår blandt andet:
     ”til støtte for den nedlagte påstand gøres det gældende, at x er uegnet til at deltage i ledelsen af
     en erhvervsvirksomhed, idet han inden for det sidste år forud for fristdagen den 20. august
     2014 har drevet virksomheden groft uforsvarligt derved,
     at      der ubestridt ikke er foretaget nogen bogføring efter 1. januar 2013,
     at      hverken regnskabsmateriale eller bilag forefindes tilgængeligt for kurator og/eller skat,
     at      der ikke er indgivet momsangivelser siden 1. kvartal 2013,
     at      gælden til skat, jf. skat’s anmeldelse i boet, bilag 15 andrager kr. 1.673.278,55
     at      selskabet i henhold til det af sagsøgte som direktør underskrevne årsregnskab for 2012
             ejede 2 biler til en bogført værdi på kr. 268.000 og med en oprindelig anskaffelsespris på
             kr. 350.000,
     at      selskabet imidlertid ikke på noget tidspunkt var registreret som ejer af disse biler, hvorfor
             årsrapporternes oplysning om selskabets aktier var fejlbehæftet, uanset at sagsøgte som
             direktør havde underskrevet disse,
     at      i hvert fald den ene af disse biler, jf. duplikken, af selskabet er solgt til sagsøgte for kr.
             200.000,
     at      den oplyste salgspris på kr. 200.000 ikke er afregnet til selskabet,
     at      det som følge af den manglende bogføring og de manglende bilag ikke har været muligt
             for kurator at konstatere hverken at bilen er solgt eller hvorvidt den er solgt til markeds-
             pris,
     at      der ikke foreligger oplysninger om, hvorledes det er forholdt med den anden bil,
     at      sagsøgte ved gennemførelse af dispositionen om køb af bil til kr. 200.000 uden afregning
             har skaffet sig en uberettiget vinding på bekostning af selskabet og dettes kreditorer,
     at      der i perioden 1 år før fristdagen er påført selskabets gældsforpligtelser stor kr. 140.344,63
             til telia bilag 16.”
advokat birger hagstrøm har for x i det væsentlige procederet i overensstemmelse med på-
standsdokumentet af 19. oktober 2015, hvoraf fremgår blandt andet:
     ”til støtte for påstanden gøres det gældende, at den manglende godkendelse af selskabets
     momsangivelser til skat er sket med urette og med baggrund i henvendelser til selskabet, som
     ikke er efterkommet, på et tidspunkt hvor sagsøgte ikke var direktør, idet denne ophørte her-
     med den 23. september 2013.
     i grundlaget for afgørelsen fra skat er det angivet, at man i brev af 23. oktober 2013 og i ryk-
     kerskrivelse af 6. december 2013 har anmodet om fremsendelse af dokumentation for udgiften
     til fremmed arbejde.
     skat havde tidligere modtaget samtlige udgiftsbilag på fremmed arbejde, men de efterfølgen-
     de breve, hvori man opfordrede til fremsendelse af yderligere oplysninger, har sagsøgte ikke
     kunnet besvare, da denne ikke havde med virksomheden at gøre på dette tidspunkt.
                                                    - 10 -
      i sagsøgtes periode som direktør har denne foretaget alle indberetninger vedrørende moms og
      a-skat samt foretaget det betalinger, der skulle ske.
      det bestrides derfor, at sagsøgte har udøvet groft uforsvarlig forretningsførelse, og det bestri-
      des, at denne er uegnet til at deltage i ledelsen af en erhvervsvirksomhed.
      det bestrides endvidere, at sagsøgte som direktør for selskabet har deltaget i kædesvig, hvilket
      er fuldstædigt udokumenteret fra sagsøgers side.
      for så vidt angår de i sagen omhandlede biler, er der sket behørig afregning af disse, og pris-
      sætningen af disse er sket til markedspriser, og det bestrides, såvel at sagsøgte har begået man-
      datsvig, ligesom det bestrides, at der er påført selskabet og dettes kreditorer tab overhovedet –
      og heller ikke på et minimum af kr. 200.000,00.
      dette kan således heller ikke danne grundlag for at gøre gældende, at sagsøgte har optrådt groft
      uforsvarligt vedrørende forretningsførelsen.
sø- og handelsrettens begrundelse og resultat
erhvervsstyrelsen traf den 20. august 2014 beslutning om tvangsopløsning af s aps, og den
relevante periode for bedømmelse af sagen, jf. konkurslovens § 157, stk. 1, er således tiden ef-
ter den 20. august 2013. x var fra stiftelsen og frem til den 23. september 2013 registreret som
selskabets direktør. det er ikke bevist, at x skulle have virket som direktør efter denne dato.
selskabet blev taget under konkursbehandling den … 2014, og der er i konkursboet anmeldt
simpelt gæld for ca. 1,8 mio. kr., hvor langt størstedelen af kravet er anmeldt af skat.
det fremgår af skats anmeldelse, at hovedparten af kravet udgør momsrestancer. det
fremgår endvidere, at momsangivelser for 3. kvartal 2013 ikke er indsendt, og at angivelser-
ne for dette kvartal derfor er foreløbigt fastsat uden, at der er sat beløb på den foreløbige
fastsættelse.
når det anmeldte momsbeløb sammenholdes med skats afgørelse af 23. juli 2014 vedrø-
rende opkrævning af yderligere moms for perioden 1. januar 2011 – 31. december 2012, læg-
ger retten til grund, at det foreløbigt fastsatte momsbeløb for 3. kvartal 2013 er af meget be-
                                               - 11 -
skeden størrelse. det resterende anmeldte krav er ubestridt stiftet i perioden, hvor p2 var re-
gistreret om direktør.
herefter og efter en samlet vurdering af sagens omstændigheder i øvrigt, finder retten, at x i
den relevante periode ikke har udvist en adfærd, der kan karakteriseres som groft uforsvar-
lig forretningsførelse, jf. konkurslovens § 157, stk. 1, hvorfor
                                           bestemmes:
x frifindes.
statskassen skal betale sagens omkostninger.
                                      lise krüger andersen
                                             (sign.)
                                          ___ ___ ___
                                udskriftens rigtighed bekræftes
                          sø- og handelsretten, den 2. december 2015
